මාතර - වැල්ලවාය ප්‍රධාන මාර්ගය දෙවුරම්වෙහෙර 70 කණුව මංසන්ධියෙන් අවහිර කරමින් මොවුන් විරෝධතාවයේ නිරත වුණා.මෙම විරෝධතාවය පවත්වන ස්ථානයට ලූණුගම්වෙහෙර ප්‍රාදේශීය ලේකම්වරයා පැමිණ අදාළ ගැටලූවට විසඳුම් ලබාදෙන බවට පොරොන්දු වීමත් සමඟ විරෝධතාකරුවන් එම ස්ථානයෙන් ඉවත්ව ගිය බවයි හිරු වාර්තාකරු සඳහන් කළේ.මේ අතර, සූරියවැව ප්‍රාදේශීය ලේකම් කොට්ඨාශයට ගම්වදින වනඅලින් පලවා හැරීම සඳහා පසුගිය සඳුදා ආරම්භ කළ මෙහෙයුම සාර්ථක වුවත්, එලෙස පලවා හරින වනඅලි රඳවා ගැනීම සඳහා ඉදිකළ විදුලි වැටෙහි ගැටලූ කිහිපයක් පවතින බව වලව වම් ඉවුර ඒකාබද්ධ ගොවි සංවිධානය පවසනවා.